# OBEC TOPOĽOVKA



# Všeobecne záväzné nariadenie č. 3/2019 o určení školského obvodu základnej školy v zriaďovateľskej pôsobnosti obce Topoľovka

Návrh VZN vyvesený na pripomienkovanie na úradnej tabuli obce dňa : 23.9.2019

Návrh VZN zverejnený na web stránke obce dňa : 23.9.2019

Lehota na predloženie pripomienok k návrhu VZN do (včítane) : 7.10.2019

Doručené pripomienky (počet) : 0

Vyhodnotenie pripomienok k návrhu VZN uskutočnené : -

Vyhodnotenie pripomienok k návrhu doručené poslancom : -

Na VZN sa uznieslo Obecné zastupiteľstvo v Topoľovke dňa : 8.10.2019

VZN vyvesené na úradnej tabuli obce Topoľovka dňa : 9.10.2019

**VZN nadobúda účinnosť dňom : 23.10.2019**

Na VZN sa uznieslo Obecné zastupiteľstvo obce Topoľovka uznesením č.33/2019

Obecné zastupiteľstvo v Topoľovke podľa § 6 ods.1 a § 11 ods. 4 písm. g) zákona č.369/1990 Zb. o obecnom zriadení v znení neskorších predpisov a podľa §8 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon“)

**vydáva**

**VŠEOBECNE ZÁVÄZNÉ NARIADENIE**

**č. 3/2019**

**o určení školského obvodu základnej školy v zriaďovateľskej pôsobnosti obce Topoľovka.**

**§ 1**

**Úvodné ustanovenia**

1. Účelom tohto všeobecne záväzného nariadenia (ďalej len „nariadenie“) je určenie školského obvodu pre Základnú školu s materskou školou Topoľovka č.1, 067 45 Topoľovka, ktorej zriaďovateľom je obec Topoľovka.

**§2**

**Spoločný školský obvod základnej školy zriadenej obcou Topoľovka**

1. Obec Topoľovka, pri zohľadnení skutočností podľa § 8 ods.1 zákona, uzavrela v zmysle § 8 ods. 2 zákona dohodu s obcou Hudcovce, Lieskovec a Karná o spoločnom školskom obvode.
2. Spoločným školským obvodom pre **Základnú školu s materskou školou Topoľovka č.1**, **067 45 Topoľovka**, sú celé katastrálne územia obcí **Topoľovka, Hudcovce**, **Lieskovec a Karná**, z ktorých žiaci navštevujú príslušnú základnú školu za účelom plnenia povinnej školskej dochádzky.
3. Obec Topoľovka v zmysle zákona č. 596/2003 Z. z. určuje pre Základnú školu s materskou školou Topoľovka, 067 45 Topoľovka, vo svojej zriaďovateľskej pôsobnosti školský obvod pre plnenie povinnej školskej dochádzky pre **ročníky 1. – 9.** celé územia obcí Topoľovka, Hudcovce, Lieskovec a Karná.
4. V prípade vyradenia základnej školy zo siete a jej následného zrušenia, obec určí zmenou všeobecne záväzného nariadenia školský obvod základnej školy, v ktorom budú žiaci zrušenej základnej školy plniť povinnú školskú dochádzku.

**§ 3**

**Plnenie povinnej školskej dochádzky**

1. Žiak plní povinnú školskú dochádzku v základnej škole v spoločnom školskom obvode, v ktorom má trvalé bydlisko, ak sa zákonný zástupca žiaka nerozhodne inak podľa odseku 2.
2. Žiak môže plniť povinnú školskú dochádzku v základnej škole mimo školského obvodu, v ktorom má trvalé bydlisko, so súhlasom riaditeľa základnej školy, do ktorej sa hlási. Riaditeľ základnej školy, do ktorej bol žiak prijatý, oznámi túto skutočnosť riaditeľovi základnej školy v školskom obvode, v ktorom má žiak trvalé bydlisko, ako aj zriaďovateľovi základnej školy, do ktorej bol žiak prijatý. Obec, ktorá je zriaďovateľom tejto základnej školy, oznámi obci, v ktorej má žiak trvalé bydlisko, jeho prijatie do základnej školy v príslušnom školskom obvode.
3. Riaditeľ spádovej školy je povinný prijať na plnenie povinnej školskej dochádzky žiakov, ktorí majú miesto trvalého pobytu v školskom obvode spádovej školy v obci Topoľovka a to až do výšky maximálneho počtu žiakov v triede príslušného ročníka.
4. Riaditeľ spádovej školy zabezpečí organizáciu a priebeh zápisu dieťaťa na plnenie povinnej školskej dochádzky v termíne stanovenom zákonom. Miesto a čas zápisu určí obec Topoľovka všeobecne záväzným nariadením.

**§ 4**

**Zrušovacie ustanovenie**

1. Účinnosťou tohto nariadenia končí platnosť VZN obce Topoľovka č. 4/2004 zo dňa 9.3.2004, ktorým sa určoval školský obvod základnej školy s materskou školou v zriaďovateľskej pôsobnosti obce Topoľovka.

**§ 5**

**Záverečné ustanovenia**

1. Pokiaľ nie je v tomto všeobecne záväznom nariadení podrobnejšia úprava, k určeniu školských obvodov sa vzťahujú osobitné predpisy a to zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, a zákon č. 245/2008 Z. z. o výchove a vzdelávaní a o zmene a doplnení niektorých predpisov.
2. Zmeny a doplnky tohto všeobecne záväzného nariadenia schvaľuje Obecné zastupiteľstvo obce Topoľovka
3. Na tomto všeobecne záväznom nariadení sa Obecné zastupiteľstvo obce Topoľovka uznieslo dňa 8.10.2019 uznesením č. 33/2019
4. Toto všeobecne záväzné nariadenie nadobúda účinnosť 15. dňom od vyvesenia na úradnej tabuli.

 Ing. Štefan Ladičkovský

 starosta obce :